cyanic-selkie/wikianc huggingface dataset:
The Winner Takes It All
Versioita
The Winner Takes All -sävelmästä on vuosikymmenien aikana levytetty kymmeniä versioita eri musiikkityyleissä ja useilla kielillä, muun muassa suomeksi, turkiksi ja espanjaksi.
Astutus
thumb|Ori valmistautuu astumaan tammaa. Tamma osoittaa olevansa suosiollinen nostamalla häntäänsä ja kyykistämällä takaosaansa. Astutus tarkoittaa kotieläinten kontrolloitua parittamista naaraan tiineyttämiseksi. Astuttamista käytetään nykyisin lähinnä hevosten ja lemmikkieläinten kasvatuksessa. Muita tiineyttämiskeinoja ovat uroksen päästäminen laumaan, keinosiemennys ja alkionsiirto.
Yksinkertaisimmillaan astutus voidaan hoitaa päästämällä naaras ja uros samaan aitaukseen tai häkkiin. Tällöin uros tarkkailee naaraan kiiman itse ja astuu eli parittelee saadessaan tilaisuuden. Menetelmän etuna on, että astutus voi tapahtua juuri sillä hetkellä kun naaras on parhaassa kiimassa ja halukas. Tämä antaa parhaat edellytykset tiinehtymiselle ja vähentää naaraan stressiä. Toisaalta yli-innokkaan uroksen jatkuva lähentely voi häiritä naarasta, ja aggressiivinen naaras puolestaan voi ajaa uroksen pois luotaan kiimasta huolimatta. Ongelmia voi aiheuttaa myös uroksen kokemattomuus tai haluttomuus. Astutuksen onnistumista on tarkkailtava. Pieniä lemmikkieläimiä astutettaessa uros voidaan siirtää asumaan naaraan häkkiin pidemmäksikin aikaa, jolloin onnistumisen mahdollisuus paranee ja astutusta ei tarvitse tarkkailla jatkuvasti. Tiineyden alkamista on kuitenkin tällöin vaikeampi päätellä, ja mikäli naarasta ei tarkisteta tiineyden varalta, voi käydä niin, että naaras yllättäen poikiikin ja uros pääsee tiineyttämään sen heti synnytyskiimasta.
Ernst John von Freyend
Ernst John von Freyend (1909–1980) oli saksalainen Wehrmachtin upseeri, sotilasarvoltaan everstiluutnantti. Hän toimi toisessa maailmansodassa Wilhelm Keitelin adjutanttina.
Operaatio Valkyrie
Ernst von Freyend oli yksi niistä upseereista, jotka selvisivät hengissä heinäkuun 20. päivän salaliittoon liittyvästä pommiräjähdyksestä Hitlerin komentopaikassa Wolfsschanzessa.
Ennen räjähdystä von Freyend oli lupautunut kantamaan eversti Claus von Stauffenbergin puolesta tämän laukkua, jossa silloin vielä virittämättömät räjähteet olivat. Von Stauffenberg, jolta puuttui oikea käsi kokonaan ja jonka vasemmassa kädessä oli vain kolme sormea, tokaisi pystyvänsä kantamaan laukkunsa itsekin. Von Freyendillä ei ollut tietoa, että laukussa oli räjähteitä.
Noin kello 12.25 von Stauffenberg pyysi lupaa käydä siistiytymässä ennen alkavaa kokousta. Von Freyend päästi Stauffenbergin yhdessä Werner von Haeftenin kanssa toiseen huoneeseen, jossa he virittivät räjähteen valmiiksi. Pommi räjähti kello 12.42, jolloin neljä henkilöä sai kuolemaan johtavat vammat. Hitler selvisi vähäisin vammoin ja myös Ernst von Freyend selvisi räjähdyksestä hengissä.
Elokuvassa Operaatio Valkyrie (2008) Ernst von Freyendiä esittää Werner Daehn.
Kuolema
Ernst von Freyend kuoli 71-vuotiaana vuonna 1980.
Varis (täsmennyssivu)
Varis ja Waris tarkoittavat seuraavia
Sukunimi
Listan henkilöt ovat suomalaisia, ellei toisin mainita.
Barcelonan metron linja 8
Barcelonan metron linja 8 on Ferrocarrils de la Generalitat de Catalunyan liikennöimä Barcelonan metron linja. Se yhdistää L'Hospitalet de Llobregatin, Cornellà de Llobregatin ja Sant Boin kunnat Barcelonan Sants-Montjuïcin alueella sijaitsevalle Plaça Espanyan asemalle. Linjalla 8 on käytössä sama lippujärjestelmä kuin TMB:n linjoilla ja sitä merkitään metrokartoissa vaaleanpunaisella värillä. Se avattiin metrolinjana vuonna 2003, mutta kyseisellä linjalla kulki nykyistä metroa vastaavia lähijunia jo kauan ennen tätä. Alun perin rataosuus rakennettiin vuonna 1912 ja sillä on edelleen metron lisäksi myös lähijunaliikennettä.
PKN
PKN tarkoittaa seuraavia asioita:
Khalkis (täsmennyssivu)
Khalkis voi viitata seuraaviin paikkoihin:
HMS Newark (1695)
HMS Newark oli Britannian kuninkaallisen laivaston vuonna 1695 vesillelaskettu 80-tykkinen kolmannen luokan linjalaiva.
Tom Gladdis
Tomb Gladdis (s. 24. helmikuuta 1991 Isle of Wight) on brittiläinen Formula 2 -sarjassa ajava moottoriurheilija. Hän aloitti uransa vuonna 2007 Formula BMW -sarjassa ja siirtyi 2008 Star Mazda Championshipiin. Kaudeksi 2009 Gladdis siirtyi Formula 2 -sarjaan.
HMS Newark (1695)
Valmistus
Alus tilattiin 17. toukokuuta 1693 John Framelta Hesslestä läheltä Hullia, missä sopimus allekirjoitettiin 4. toukokuuta 1694. Se laskettiin vesille 3. kesäkuuta 1695.
Palvelus
Alus otettiin palvelukseen vuonna 1695 päällikkönään Robert Fairfax. Seuraavana vuonna päällikkönä oli Josias Crow. Vuonna 1701 aluksen päällikkönä oli Richard Clarke. Vuonna 1704 alus kuului Rooken laivastoon ja osallistui 13. elokuuta Vélez-Malagan taisteluun, jossa sen miehistöstä sai surmansa 15 ja haavoittui 32. Alus oli hetken Leaken lippulaivana. Aluksen päälliköksi tuli sen ollessa Välimerellä 1706 Samuel Vincent. Alus siirrettiin telakalle Chathamissa 12. toukokuuta 1713 purettavaksi uudelleen rakentamista varten.
Alus rakennettiin uudelleen Chathamin telakalla, missä rakennustöistä vastasi Benjamin Rosewell. Köli laskettiin 12. toukokuuta 1713. Alus laskettiin vesille 29. heinäkuuta 1717. Muutostyöt, joiden aikana alukselle lisättiin kolmas tykkikansi, maksoivat 21 917 puntaa 2 shillinkiä ja 9 pennyä. Aluksen luokitusta ei muutettu.
Alus oli reservissä vuoteen 1735, jona aikana sille tehtiin huolto Chathamissa. Alus varustettiin lippulaivaksi Chathamissa keväällä 1735 ja otettiin palvelukseen maaliskuussa amiraali Sir George Waltonin lippulaivana päällikkönään Robert Trevor. Alus poistettiin palveluksesta helmikuussa 1736. Alus tarkastettiin huhtikuussa 1741 ja romutettiin Amiraliteetin 22. huhtikuuta antaman määräyksen mukaisesti Chathamissa 1 121 punnalla ja 3 shillingillä toukokuussa uudelleen rakentamista varten.
Alus määrättiin 22. huhtikuuta 1741 toisen kerran uudelleen rakennettavaksi Chathamiin, missä rakennustöistä vastasi John Ward. Köli laskettiin 23. toukokuuta 1753. Alus laskettiin vesille 27. elokuuta 1747 ja varustettiin toukokuusta marraskuuhun 1755 palvelukseen Kanaalin alueella. Työt maksoivat 33 881 puntaa ja 15 shillinkiä, minkä lisäksi varustamiskustannukset vuonna 1755 olivat 10 142 puntaa 6 shillinkiä ja 3 pennyä.
Alus otettiin palvelukseen 1747 päällikkönään George Elliott, mutta sitä ei miehitetty. Se otettiin heinäkuussa 1755 palvelukseen päällikkönään John Barker. Alus oli toukokuusta 1756 alkaen vara-amiraali Thomas Smithin lippulaivana Downsissa ja liitettiin läntiseen laivueeseen heinäkuussa. Aluksen päälliköksi tuli 1757 William Holburne, kun se oli vara-amiraali Francis Holburnen lippulaivana. Alus lähti Amerikkaan 16. huhtikuuta. Keväällä 1758 alus kuului Hawken laivastoon ja kesällä Ansonin laivastoon.
Alus lähti 30. maaliskuuta 1759 Välimerelle ja osallistui 18. elokuuta Lagosin taisteluun, jossa sen miehistöstä haavoittui viisi. Vuonna 1760 aluksen päällikkyyden vastaanotti John Montagu. Alus liittyi Hawken laivastoon. Seuraavana vuonna päällikkönä oli John Bray sen ollessa Downsin laivueessa. Vuonna 1762 alus oli kommodori Sir Piercy Brettin lippulaivana päällikkönään Charles Inglis. Alus lähti Välimerelle 22. tammikuuta, missä se osallistui Minorcan takaisinvaltaukseen. Alus poistettiin palveluksesta elokuussa 1763.
Alus tarkastettiin 7. toukokuuta 1764 ja muutettiin joulukuusta 1769 tammikuuhun 1770 tilapäiseksi karanteenisairaalaksi. Sen jälkeen alus siirrettiin Stangate Creekiin. Se poistettiin alusluettelosta 30. huhtikuuta 1770 ja luovutettiin tullilaitokselle. Alus romutettiin Amiraliteetin 15. toukokuuta 1787 antaman määräyksen mukaisesti Chathamissa kesäkuussa 1787.
Kuortti
thumb|right|250px|Valtatie 5 Kuortissa. Kuortti on Pertunmaan kuntaan kuuluva kylä Etelä-Savon ja Päijät-Hämeen rajaseudulla. Kylä sijaitsee valtatie 5:n varrella noin Mikkelin ja Lahden puolivälissä, 12 kilometriä Pertunmaan keskustasta.
Kuortissa toimii useita suuria yrityksiä, kuten Pelaser ja Plastep.
Palvelut
Kuortissa on frisbeegolfrata, kaksi urheilukenttää sekä uimaranta. Talvisin kylästä löytyy myös jääkiekkokaukalo.
Muuta
thumb|Kuortin [[ABC-ketju|ABC-huoltoasema.]] Kuortin kylässä toimii vuodesta 1984 aktiivinen kylätoimikunta, joka järjestää erilaisia tapahtumia, kuten Pässi-iltamat tanssilava Kisahallissa Kuortissa.
Kuortin ABC on myynniltään Suomen suurimpia, ja se on toiminut pilottikohteena monessa omistajansa S-ryhmän kehityshankkeessa. Vuonna 2009 sen liikevaihto oli noin 16 miljoonaa euroa. Huoltamon ja ravintolan lisäksi kiinteistössä toimii apteekki ja muita erikoisliikkeitä. Useat pikavuoroyhteydet niin Helsingin kuin Kuopion suuntaan pysähtyvät ABC:llä.
Skavbergetin kalliopiirrokset
Skavbergetin kalliopiirrokset sijaitsevat Skavbergetin maatilalla, joka on Pohjois-Norjassa Tromssan kuntaan kuuluvassa Kvaløyan saaressa. Kalliopiirrokset edustavat kivikauden kuvastoa, joita tekivät yleensä metsästäjä- ja kalastajayhteisöt. Kuviot on ajoitettu kivikauden loppupuolelle, joskin siitä on erimielisyyttä. Kuvioiden lähellä kulkee valtatie 862.
Piirosten ajoitukset
Seuraavassa esiteltävät kolme piirroskenttää sijaitsevat kukin eri korkeudella merenpinnasta mitattuna. Yleensä maankohoaminen on Norjassa on nostanut kuvakenttiä niin, että ne ovat jääneet kauaksi rannasta. Silloin ne on hylätty, ja uusi kenttä on tehty muualle rannan tuntumaan. Täällä on Jan Magne Gjerden mukaan nähtävissä ilmiö, jossa maankohoaminen ei ole siirtänyt rantaa kauemmaksi, ja siksi uusi kuvakenttä on piirretty rantaan varsin lähelle edellistä kenttää. Norjassa löytyy harvoin kolmea eriaikaista kuvakenttää samasta kohdasta rannikolta.
Norjassa hyväksytään yleisesti se ajatus, että kalliopiirrokset ja -maalaukset on tehty rannan läheisyyteen. Maankohoamisen tunteminen mahdollistaa silloin piirrosten ajoittamisen. Anders Hesjedal on ajoittanut tämän periaatteen mukaisesti kuvakentän 1 noin 5800 BP eli 4700 eaa., kuvakentän 2 noin 5500 BP eli 4350 eaa. ja kuvakentän 3 noin 4300 BP eli 2900 eaa. Kyseisen ajoitusmenetelmän käyttöä Skavbergetissä on kritisoitu, koska ranta on pysynyt paikallaan niin pitkään. Kuvioiden tyylilliset erot viittaavat pitempiaikaiseen piirtämiseen, ja kuvakentät voivat siten olla vanhempiakin, koska ranta ei ole siirtynyt.
Rekvisitööri
Rekvisitööri on elokuva- ja televisiotuotannossa lavastusryhmän jäsen, jonka tehtävä on huolehtia kohtauksissa tarvittavista irtaimista esineistä eli rekvisiitasta. Teatterin puolella vastaavia tehtäviä ovat tarpeistonhoitaja ja -valmistaja, joita myös kutsuttiin aiemmin nimellä rekvisitööri.
Skavbergetin kalliopiirrokset
Piirroskenttä 1
Piirroskenttä muodostuu vähintään 13 piirroksesta, jotka sijaitsevat kalliolla kolmessa ryhmässä. Vasemmassa ryhmässä on kaksi kuviota, keskimmäisessä ryhmässä on kuusi kuviota ja viimeisessä viisi. Kuviot sijaitsevat 18−20 metriä merenpinnan yläpuolella, ja ne muodostuvat kallioon hakatuista viivoista, joiden urat ovat 0,5−2 cm leveitä.
Rekvisitööri
Elokuvatuotannossa rekvisitööri tekee läheistä yhteistyötä lavastajan kanssa, joka vastaa ohjaajan ja pääkuvaajan kanssa elokuvan visuaalisesta kokonaisilmeestä. Myös elokuvan pukusuunnittelija on tärkeä yhteistyökumppani. Rekvisitööri hankkii kussakin kohtauksessa tarvittavan esineistön lavastajan ja puvustajan antamien taiteellisten ohjeiden mukaan eri lähteistä joko ostamalla, vuokraamalla tai lainaamalla. Hän tekee ennakkotutkimusta esimerkiksi elokuvan tapahtuma-aikaan henkilöhahmojen yhteiskuntaluokassa tyypillisesti käytetyistä esineistä ja esittelee sitten löytämänsä huonekalut ja esineistön lavastajalle. Niin sanottu käsirekvisiitta eli käsikirjoituksessa erikseen mainittu esineistö esitellään myös ohjaajalle, koska se on usein olennainen osa tarinankerrontaa.
Skavbergetin kalliopiirrokset
Piirroskenttä 1
Vasen ryhmä sijaitsee suorakulmion muotoon lohjenneessa pystykallion osassa, ja se koostuu kahdesta ihmishahmosta. Hahmot seisovat hajareisin ja kädet sivulle ojennettuina. Alemmalla hahmolla on kädessä "tennismaila". Ihmishahmot ovat yhteensä 83 senttimetriä korkeita. Parin on tulkittu tanssivan ja ajateltu, että he olisivat eri sukupuoltakin.
Rekvisitööri
Työnjako
Myös lavastaja, kuvauspaikkajärjestäjä ja puvustaja huolehtivat kuvassa tarvittavista esineistä. Lavastajan ja rekvisitöörin työnjako sovitaan usein niin, että kaikki mitä voi yksin kantaa on rekvisiittaa, sitä isommat esineet lavastusta. Järjestäjän vastuulla taas ovat suuret liikkuvat kohteet, kuten kuvissa näkyvät ajoneuvot ja eläimet. Puvustajien ja rekvisitöörin välinen työnjako sovitaan esimerkiksi niin, että rekvisitöörille kuuluvat ne kuvissa näkyvät vaatteet, jotka eivät ole näyttelijöiden päällä, sekä muut laukut paitsi käsilaukut.
Skavbergetin kalliopiirrokset
Piirroskenttä 1
Keskimmäinen ryhmä on piirretty erikoisella tavalla. Viivosta ei muodostu yhtään ehjää kuviokokonaisuutta. Kuviot vaikuttavat siltä, kuin ne olisi piirretty päällekkäin ja että aiheet sulautuisivat toisiinsa metamorfoottisesti. Hesjedal käyttää sanaa "ihmiseläin", kun eläimen takaosa ja ihmisen jalat on yhdistetty samaan hahmoon. Vasemmalle kääntyneen jalan yläosasta ojentuu vasemmalle pitkä "penis" tai vaihtoehtoisesti eläimen "häntä". Piirrosten antama yhteisvaikutelma on hämmentävä. Kuviorykelmän leveys on 1,8 metriä ja korkeus 1,4 metriä. Rykelmän oikealla puolella on ylhäällä kuin peuraeläimen pään silhuetti ja sen alapuolella karhua muistuttavan eläimen ruho, jonka pää katkeaa odottamatta.
Rekvisitööri
Tehtävät kuvaustilanteessa
Kuvauspaikalla rekvisitööri huolehtii, että jokaisella näyttelijällä on kussakin kohtauksessa käsillä ja kuvan taustalla näkyvillä oikeat esineet. Hän seuraa monitorista ohjaajan ja kuvaajan käyttämiä kuvakokoja ja siirtää kuvasta pois sen mikä ei saa näkyä ja tuo kuviin tarvittavan rekvisiitan. Syömis- ja juomiskohtauksissa rekvisitööri huolehtii myös kohtauksessa tarvittavan ruoan ja juoman valmistamisesta tai hankinnasta. Käytännön apuna tässä voi olla kuvauspaikan muonituksesta huolehtiva catering-palvelu. Alkoholijuomat korvataan yleensä samannäköisillä alkoholittomilla tuotteilla.
Skavbergetin kalliopiirrokset
Piirroskenttä 1
Vasemman ja keskimmäisen ryhmän välissä on eläinkuvion katkelma, joka on 45 cm leveä, sekä tunnistamaton usealla viivalla verkkomaisesti piirretty kuvio, joka on 46 cm leveä ja 30 cm korkea.
Rekvisitööri
Tehtävät kuvaustilanteessa
Rekvisitööri huolehtii myös mahdollisten tuotesijoittelusopimusten mukaisten tuotteiden tai tuotemerkkien näkymisestä kuvissa.
Klaffivirheiden eli peräkkäisten kuvien välisten epäjohdonmukaisuuksien välttämiseksi rekvisitööri huolehtii, että esineet pysyvät eri kuvissa oikeilla paikoillaan, juomalasit yhtä täynnä yms. Kuvissa näkyvät kellot ja kalenterit on saatava näyttämään tarinan kannalta oikeaa aikaa tai poistettava kuvista. Rekvisitööri huolehtii myös kuvissa näkyvien pintojen, kuten lasien ja peilien puhtaudesta. Kuvausten jälkeen rekvisitööri huolehtii osaltaan kuvauspaikan purusta sekä lainattujen esineiden palautuksesta.
Skavbergetin kalliopiirrokset
Piirroskenttä 2
Kuviokenttä sijaitsee 2 metriä korkeassa ja 20 metriä pitkässä kallioseinämässä, johon on piirretty kuvioita kolmen metrin osuudelle. Kuvioita on löydetty 4−5 niiden tulkinnasta riippuen. Selvin kuvio esittää karhua, mutta muitakin kuvioita on pidetty eläiminä. Vuonna 2007 löytyi uudet karhun ja hirven kuviot. Löytynyt hirvi on 2,8 metriä pitkä eli varsin suuri piirrokseksi. Kuviot on piirretty kallioon hakkaamalla siihen matalat ja noin 0,8−3,5 cm leveät urat. Kentä sijaitsee 17 metriä merenpinnan yläpuolella.
Piirroskenttä 3
Piirroskenttä muodostuu 13−14 pienestä piirroksesta. Vasemmalla on heti vasemmalle liikkuva seitsemän eläimen jono, josta ainakin neljää voidaan pitää sarvien takia peuraeläiminä. Ensimmäisen eläimen vatsasta kulkee kaksi rinnakkaista viivaa alas. Viimeisen eläimen eteen on piirretty aita tai pyyntiverkko. Toiseksi viimeinen eläin vaikuttaa hylkeeltä, joka katsoo oikealle.
Ryhmän oikealla puolella on kolmen kuvion ryhmä. Sen vasen kuvio on ihmishahmo, ja sen vieressä on oikealle katsova peuraeläin. Näiden väliin on piirretty kaksi pystyviivaa, jotka voivat olla ihmishahmon jäänteet. Näiden lähellä oikealla sijaitsee oikealle katsova peuraeläin, jonka alla ui oikeallepäin pyöriäinen. Oikealla on vielä katkelma kuviosta, jota ei ole varmuudella voitu tunnistaa.
Kuviot sijaitsevat noin 12−15 metrin korkeudella merenpinnasta. Piirrokset on hakattu kallioon viivoilla, joiden urat ovat matalalia ja 1−2 cm leveitä.
Paulo Duarte
Ura pelaajana
Duarte aloitti ammattilaisuransa Boavistassa 1988. Hän pelasi koko uransa Portugalissa edustaen pääsarjan keskikastin joukkueita sekä ykkösdivisioonan seuroja. Kaudella 1994/95 hän eteni yhdessä CS Marítimon kanssa Portugalin cupin loppuotteluun.
1995 Duarte siirtyi UD Leiriaan, joka putosi pääsarjasta kaudella 1996/97. Paluu tapahtui kuitenkin jo seuraavan kauden päätteeksi ja 1990- ja 2000-lukujen taitteessa Leiria pelasi hienoja kausia sijoittuen liigan ylempään keskikastiin. Duarte toimi noina vuosina Leirian runkopelaajana ja kapteenina. Hän lopetti peliuransa seurassa vuonna 2004.
Ura valmentajana
Duarte aloitti valmennusuransa UD Leirian apuvalmentajana vuonna 2004. Hän nousi seuran päävalmentajaksi maaliskuussa 2007, kun Domingos Paciência sai potkut tehtävistä. Duarten pesti seurassa jäi kuitenkin lyhyeksi, sillä hän erosi jo marraskuussa 2007 surkeasti alkaneen kauden vuoksi.
Maaliskuussa 2008 Duarte palasi valmennustehtäviin siirtyen Burkina Fason maajoukkuevalmentajaksi. Duarten johdolla piskuinen maajoukkue suoriutui MM2010-karsinnoissa hyvin ja taisteli tosissaan kisapaikasta samassa lohkossa mm. Norsunluurannikon kanssa. Lopulta kisapaikka jäi kuitenkin haaveeksi.
Huhtikuun lopussa 2012 Duartesta tuli Gabonin maajoukkueen uusi päävalmentaja. Maa ei selvinnyt Duarten johdolla Afrikan mestaruuskisoihin 2013 eikä MM-kisoihin 2014. Heikkojen tulosten myötä Duarte joutui jättämään paikkansa syyskuussa 2013.
Huhtikuussa 2015 Duarte palasi valmennustehtäviin tunisialaisen CS Sfaxienin peräsimessä. Hänen pestinsä päättyi kuitenkin potkuihin jo heinäkuussa 2015.
Tammikuussa 2016 Duarte palasi Burkina Fason maajoukkuevalmentajaksi. Portugalilaisen johdolla Burkina Faso eteni Afrikan mestaruuskisoissa pronssiotteluun, jossa se voitti Ghanan 1–0. Mitali oli Burkina Fason historian toinen Afrikan mestaruuskisoissa.
Luca Sbisa
Ura
Sbisan kasvattajaseura on EV Zug. Hän pelasi ensimmäiset miesten pelinsä jo 16-vuotiaana kaudella 2006–2007, jolloin Sbisa edusti EHC Seeweniä Sveitsin kolmanneksi korkeimmalla sarjatasolla 1. ligassa. Hän pelasi samalla kaudella myös ensimmäiset pääsarjaottelunsa Nationalliga A:ssa, jossa Sbisa edusti kasvattajaseuraansa EV Zugia seitsemän runkosarjaottelun sekä yhden playoff-ottelun verran.
Kesällä 2007 WHL-joukkue Lethbridge Hurricanes varasi Sbisan 68. pelaajana CHL Import Draftissa. Hän siirtyi joukkueeseen kaudeksi 2007–2008. Sbisa oli tehoilla 6+27=33 joukkueen toiseksi tehokkain puolustaja Ben Wrightin jälkeen. Hän oli Red Deer Rebelsin Juraj Valachin kanssa WHL:n toiseksi tehokkain eurooppalaispuolustaja Saskatoon Bladesin Jyri Niemen jälkeen.
Ensimmäisen WHL-kautensa jälkeen Sbisa varattiin Philadelphia Flyersiin ensimmäisellä kierroksella numerolla 19 NHL:n varaustilaisuudessa 2008. Hän teki joukkueen kanssa kolmivuotisen tulokassopimuksen lokakuussa 2008. Sbisa pelasi kauden 2008–2009 aikana 39 NHL-ottelua tehoin 0+7=7. Hän palasi kesken kauden takaisin Hurricanesiin, jota hän edusti loppukauden ajan. Sbisa kuitenkin nähtiin Flyersin paidassa vielä yhdessä playoff-ottelussa keväällä 2009. Hän pelasi kauden aikana myös kaksi ottelua AHL-joukkue Philadelphia Phantomsissa.
Sbisa oli osa suurta Chris Pronger -kauppaa, joka tehtiin ennen NHL:n varaustilaisuutta 2009. Sbisa kaupattiin Joffrey Lupulin sekä vuosien 2009 ja 2010 ensimmäisen kierroksen varausvuorojen kanssa Anaheim Ducksiin vaihdossa Prongeriin ja Ryan Dingleen. Sbisa aloitti kauden 2009–2010 Ducksissa, mutta hän palasi taas WHL:ään kahdeksan pelaamansa ottelun jälkeen. Tammikuussa 2010 Sbisan WHL-seura vaihtui Lethbridge Hurricanesista Portland Winterhawksiin.
Kauden 2010–2011 Sbisa aloitti Anaheim Ducksissa. Kauden aikana hän pystyi vakiinnuttamaan paikkansa joukkueen kokoonpanossa. Kauden jälkeen hänet palkittiin 4-vuotisella, 8,7 miljoonan dollarin jatkosopimuksella.
KNM Troll
KNM Troll oli Norjan laivaston toisessa maailmansodassa palvellut Draug-luokan hävittäjä, joka osallistui Norjan puolustukseen Saksan hyökättyä maahan toukokuussa 1940.
Valmistus
Alus tilattiin Hortenin laivastontelakalta, missä köli laskettiin telakkanumerolla 104. Alus laskettiin vesille 7. heinäkuuta 1910 ja otettiin palvelukseen 13. maaliskuuta 1912.
Luca Sbisa
Ura
Vuoden 2014 NHL-varaustilaisuudessa Sbisa kaupattiin yhdessä Nick Boninon sekä 1. ja 3. kierroksen varausvuorojen kanssa Anaheim Ducksista Vancouver Canucksiin vaihdossa Ryan Kesleriin ja 3. kierroksen varausvuoroon vuoden 2015 varaustilaisuudessa.
KNM Troll
Palvelus
Troll oli 9. huhtikuuta 1940 Måløyssä 2. meripuolustusalueen 1. hävittäjäviirikön mukana. Saksan aloitettua hyökkäyksensä alus oli Sognevuonossa päällikkönään J. Dahlin. Vuonossa olleiden joukkojen aloitettua antautumisen 1. toukokuuta alus sai määräyksen purjehtia Britteinsaarille, mutta hiilen puutteen ja miehistövajeen vuoksi se ei kyennyt lähtemään. Alus laski lippunsa 4. toukokuuta Florøssä, minkä jälkeen miehistö poistui alukselta. Saksalaiset miehittivät hylätyn aluksen 18. toukokuuta.
Luca Sbisa
Maajoukkue
Sbisa edusti Sveitsiä Vancouverin olympiakisoissa 2010 ja vuoden 2011 MM-kilpailuissa. Hän pelasi myös alle 20-vuotiaiden MM-kilpailuissa vuosina 2008 ja 2010. Vuoden 2010 turnauksessa Sbisa toimi Sveitsin kapteenina. Tuolloin joukkue sijoittui neljänneksi.
KNM Troll
Palvelus
Alus muutettiin huoltoproomuksi poistamalla sen kansirakenteet, mutta se säilytti alkuperäisen nimensä. Se palveli vuodesta 1941 alkaen uudessa tehtävässään Laksevågin telakalla lähellä Bergeniä, kunnes se palautettiin Norjan laivastolle 1945.
Alus todettiin liian huonokuntoiseksi, jotta sen palvelukseen palauttaminen olisi järkevää. Se myytiin romutettavaksi 1949.
Mustakyynelrastas
Levinneisyys
Mustakyynelrastasta tavataan Australian pohjoisosissa, Indonesiassa ja Papua-Uudessa-Guineassa. Lajin kanta on vakaa, ja se on luokiteltu elinvoimaiseksi.
Valomasto
thumb|Valomasto stadionilla thumb|Siirrettävä valomasto Valomasto on korkea valaistukseen tarkoitettu masto, jonka päässä on kiinnitettynä useampia isoja valonheittimiä. Valomastot valaisevat suuria alueita ja niitä on mahdollista siirtää, niinpä niitä käytetään muun muassa maanviljelyn, rakentamisen sekä pelastustöiden apuvälineinä. Laite toimii joko omalla sähkögeneraattorilla tai ulkoisen verkkovirran varassa.
Albert Johansson
Albert Johansson (s. 4. tammikuuta 2001 Karlstad, Ruotsi) on ruotsalainen jääkiekkopuolustaja, joka pelaa SHL-joukkue Färjestad BK:ssa lainalla NHL-seura Detroit Red Wingsista.
Seuraura
Johansson on Färjestad BK:n kasvatti. Hän voitti kaudella 2016–2017 koko U16 SM:n läntisen divisioonan jäähypörssin 66 minuutillaan. Kaudella 2017–2018 Johansson oli J18 Elitissä Färjestadin tehokkain puolustaja tehtyään yli piste per peli -keskiarvolla 19 ottelussa tehot 9+14=23, joilla hän voitti koko sarjan läntisen divisioonan puolustajien piste-, maali- ja syöttöpörssin. West Nipissing Lynx varasi Johanssonin koko GMHL:n varaustilaisuuden seitsemäntenä pelaajana ja ensimmäisenä puolustajana kesällä 2018.
Kauden 2018–2019 Johansson pelasi suurimmaksi osaksi Färjestadin J20-junioreissa. Hän oli tehoilla 5+24=39 joukkueen paras syöttäjä ja tehokkain puolustaja sekä toiseksi paras pistemies Wilson Johanssonin jälkeen. Johansson jakoi koko J20 SuperElitin puolustajien pistepörssin kolmannen sijan Luleå HF:n Anton Anderssonin ja Skellefteå AIK:n Adam Wilsbyn kanssa. Hän debytoi kauden aikana myös Färjestadin SHL-joukkueessa, jossa Johansson sai tililleen kolme runkosarjaottelua ilman tehopisteitä. Hänelle kirjattiin niissä jääaikaa yhteensä kuitenkin vain viisi sekuntia, jotka Johanssonille merkittiin hänen debyytissään 1. marraskuuta 2018 Skellefteå AIK:ta vastaan. Hän vahvisti kauden aikana myös Färjestadin J18-junioreita, jossa Johansson voitti kauden päätteeksi J18 Allsvenskanin hopeaa. Huhtikuussa 2019 hän teki seuran kanssa vuoden mittaisen SHL-sopimuksen.
Detroit Red Wings varasi Johanssonin toisella kierroksella 60. pelaajana NHL:n varaustilaisuudessa 2019. Saman vuoden lokakuussa hän teki Färjestadin kanssa kaksivuotisen jatkosopimuksen kevääseen 2022 saakka. Johansson teki varsinaisella SHL:n tulokaskaudellaan 2019–2020 42 runkosarjaottelussa tehot 2+11=13. Hän teki SHL-uransa avausmaalin 28. tammikuuta 2020 vieraissa HV71:tä vastaan. Johansson pelasi myös viisi Mestarien liigan ottelua ilman tehopisteitä.
Kesäkuussa 2020 Johansson teki kolmivuotisen NHL-tulokassopimuksen Detroit Red Wingsin kanssa. Hän pelaa kauden 2020–2021 vielä lainalla Färjestadin SHL-joukkueessa.
Maajoukkueura
Johansson pelasi alle 20-vuotiaiden MM-kilpailuissa vuonna 2021 sekä alle 18-vuotiaiden MM-kilpailuissa vuonna 2019, jolloin hän voitti maailmanmestaruuden. Johansson pelasi myös alle 18-vuotiaiden Hlinka Gretzky Cupissa vuonna 2018, jolloin hän voitti hopeaa. Yhteensä Johansson on pelannut 12 nuorten ja 30 poikien maaottelua.
Muuta
Johanssonin isoveljet Gabriel ja Oliver pelaavat myös jääkiekkoa. Heistä Gabriel pelaa hyökkääjänä Ruotsin kolmanneksi korkeimmalla sarjatasolla Hockeyettan-joukkue Kallinge-Ronneby IF:ssä ja Oliver hyökkääjänä Ruotsin neljänneksi korkeimmalla sarjatasolla HockeyTvåan-joukkue Arvika HC:ssä. Veljesten isä Roger Johansson pelasi omalla urallaan puolustajana yhteensä 166 NHL-ottelua Calgary Flamesissa ja Chicago Blackhawksissa sekä oli voittamassa olympiakultaa Lillehammerissa 1994.
Posideion
Posideion ( tai ; ) tai Poseidion tai Poseideion  voi viitata seuraaviin antiikin aikaisiin kaupunkeihin:
Erwin Mulder
Erwin Mulder (s. 3. maaliskuuta 1989 Pannerden) on alankomaalainen jalkapalloilija, joka edustaa Englannin mestaruussarjassa pelaavaa Swansea Cityä. Pelipaikaltaan hän on maalivahti.
Mulder teki ensiesiintymisensä Eredivisiessä 2. joulukuuta 2007, kun Feyenoord voitti Heracles Almelon kotonaan 6–0. Ottelu oli hänen ainoansa sarjassa kaudella 2007–2008. Elokuussa 2008 Mulder lainattiin toiseksi korkeimman sarjatason Excelsioriin, jossa hän torjui ykkösmaalivahtina kauden 2008–2009. Feyenoordiin palattuaan Mulder pelasi kymmenen pääsarjaottelua kaudella 2009–2010 ja 17 sitä seuraavalla. Kaudeksi 2011–2012 hän nousi seuran ykkösmaalivahdiksi ja pelasi 34 sarjaottelua. Kaudella 2012–2013 Mulderin ottelut Eredivisiessä jäivät 22:een hänen varpaansa murruttua syyskaudella. Kaudella 2013–2014 hän oli jälleen ykkösmaalivahti pelaten 32 sarjaottelua. Kauden jälkeen Feyenoord hankki Ajaxista Kenneth Vermeerin, josta tuli uusi ykkösmaalivahti, ja Mulder pelasi kaudella 2014–2015 vain neljä sarjaottelua.
The Pacifier – Tuttisoturi
The Pacifier – Tuttisoturi on vuonna 2005 ensi-iltansa saanut yhdysvaltalainen komediaelokuva, jonka pääosassa esiintyy Vin Diesel. Elokuvan on ohjannut Adam Shankman sekä käsikirjoittanut Thomas Lennon ja Ben Garant. Tuttisoturi kertoo Yhdysvaltain laivaston erikoisjoukon luutnantista (Vin Diesel), joka saa tehtäväkseen pelastaa serbikapinallisten kynsistä Howard Plummerin (Tate Donovan), joka työskentelee huippusalaisessa hallituksen projektissa. Plummerien perheessä on viisi lasta: Zoe, Seth, Lulu, Peter ja Tyler.
Pteleon
Pteleon tai Pteleos  voi viitata seuraaviin:
Ugly God
Vuonna 2016 hän julkaisi esikoissinglensä, Water, jonka suosion myötä hän nousi valtavirran tietoisuuteen. Vuonna 2017 hän julkaisi ensimmäisen soolomixtapensa, The Booty Tape. Hänet valittiin vuoden 2017 XXL Freshmaniksi.
Australianrastas
Australianrastas (Drymodes brunneopygia) on pensassieppojen heimoon kuuluva varpuslintu.
Ugly God
Diskografia
Mixtapet
Australianrastas
Levinneisyys
Australianrastasta tavataan laajalla alueella Australian eteläosissa. Lajin kannankehitys on laskeva, mutta sen ei uskota vielä olevan vaarassa, ja se on luokiteltu elinvoimaiseksi.
Ugly God
Diskografia
Singlet
Aka Manto
Aka Manto on japanilainen urbaanilegenda ilkeästä hengestä, joka kummittelee vessoissa. Henki kysyy, haluaako vessassa asioiva punaisen vai sinisen viitan. Jos kysymykseen vastaa punaisen, henkilön kaula tai kädet katkaistaan tai hänet silvotaan palasiksi, tarinan kertojasta riippuen. Jos taas vastaa sinisen, henkilö kuristuu kuoliaaksi ja hänen kasvonsa muuttuvat siniseksi.
Terence Irwin
Terence Henry Irwin (s. 21. huhtikuuta 1947 Enniskillen, Pohjois-Irlanti) on brittiläinen filosofi ja tutkija, joka on erikoistunut antiikin kreikkalaiseen filosofiaan sekä länsimaisen eettisen ajattelun historiaan.
Irwin valmistui Oxfordin yliopiston Magdalen Collegesta vuonna 1969 ja opiskeli sen jälkeen Princetonin yliopistossa, mistä hän väitteli filosofian tohtoriksi vuonna 1973 Gregory Vlastoksen oppilaana. Tämän jälkeen Irwin toimi ensin filosofian apulaisprofessorina Harvardin yliopistossa, ja vuodesta 1975 lähtien Cornellin yliopistossa, missä hän oli vuodesta 1982 lähtien eri filosofian ja klassisen kirjallisuuden oppituoleilla.
Irwin on toiminut vuodesta 2007 Oxfordin yliopiston antiikin filosofian professorina. Hän on American Academy of Arts and Sciences -tiedeakatemian ja British Academyn jäsen. Irwin on tutkinut erityisesti Platonin, Aristoteleen ja Immanuel Kantin ajattelua, stoalaisuutta sekä etiikkaa, erityisesti sen historiaa.
Coon song
thumb|Ernest Hoganin ”All Coons Look Alike to Me” vuodelta 1896. Coon song (suom. kirjaimellisesti neekerilaulu) oli yhdysvaltalainen musiikkiperinne, jossa esitettiin pilkkaavia rodullisia stereotyyppejä mustaihoisista. Minstrel-esitykset ja niissä esitetyt coon song -laulut olivat suosionsa huipulla noin vuodesta 1883 vuoteen 1912.
Isohuiluvaris
Isohuiluvaris (Gymnorhina tibicen) on Australiassa, Papua-Uudessa-Guineassa ja Indonesiassa elävä leijujen heimoon kuuluva varpuslintu. Isohuiluvaris on istutettu myös Uuteen-Seelantiin ja Fidžille. Laji on hävinnyt Salomonsaarilta.
Ulkonäkö ja laulu
Kooltaan isohuiluvaris on noin 36–44 cm. Lajin höyhenpuku on yleensä mustavalkoinen, mutta ulkonäössä on sekä sukupuolesta riippuvaa että maantieteellistä muuntelua. Aikuisen yksilön silmät ovat kastanjanruskeat. Isohuiluvariksen kovaääninen, huilumainen laulu on yksi maailman monimutkaisimmista linnunlauluista. Laulu esitetään usein ryhmässä tai duettona.
Elintavat
Isohuiluvariksia esiintyy avoimilla, puita kasvavilla paikoilla. Ne suosivat esimerkiksi puistoja ja leikkikenttiä.
Alppihiihto nuorten talviolympialaisissa 2016
Alppihiihto nuorten talviolympialaisissa 2016 sisältää yhteensä yhdeksän kilpailutapahtumaa: neljä pojille, neljä tytöille sekä yhden sekakilpailun. Alppihiihtoon osallistuu 120 urheilijaa 64:stä maasta.
Isohuiluvaris
Elintavat
Isohuiluvaristen ravintoa ovat hyönteiset ja niiden toukat, joita linnut etsivät maassa kävellen.
Vaikka isohuiluvarikset käyttäytyvät yleensä rauhallisesti, saattavat jotkut yksilöt puolustaa pesimäaikana reviiriään aggressiivisesti ja hyökätä ihmisten ja lemmikkieläinten kimppuun. Esimerkiksi syyskuussa 2019 lajin hyökkäys johti pyöräilijän kuolemaan.
Alppihiihto nuorten talviolympialaisissa 2016
Osallistujat
Jokainen maa sai lähettää maksimissaan neljä urheilijaa (kaksi poikaa, kaksi tyttö). Yhteensä 115 urheilijaa voi osallistua tapahtumaan (60 poikaa ja 55 tyttöä sekä FIS:in myöntämät lisäpaikat). Vuoden 2015 nuorten alppihiihdon maailmanmestaruuskilpailuiden seitsemän parasta maata sekä isäntämaa Norja saivat lähettää maksimimäärän urheilijoita.
Isohuiluvaris
Esiintyminen tunnuseläimenä
Etelä-Australian vaakunassa esiintyvä Piping Shrike-nimellä tunnettu symbolinen lintu on mahdollisesti isohuiluvariksen alalaji leuconota.
Pure Comedy
Pure Comedy on yhdysvaltalaisen indie folk-muusikko Josh Tillmanin kolmas albumi Father John Misty-taiteilijanimellä. Albumin julkaisi Bella Union ja Sub Pop 7. huhtikuuta 2017 ja siltä julkaistiin viisi singleä. Albumi voitti vuoden 2017 Grammy-palkintogaalassa palkinnon parhaasta albumin pakkauksesta ja se oli ehdolla parhaasta vaihtoehtomusiikin albumista.
Tillman sävelsi ja sanoitti suurimman osan albumista vuoden 2015 aikana ja nauhoitti albumin vuonna 2016 studiossa Los Angelesissa. Albumin apulaistuottajana toimi Jonathan Wilson, joka on tuottanut Father John Mistyn aikaisempia albumeita. Tillman ohjasi Grant Jamesin kanssa noin puolen tunnin lyhytfilmin, Pure Comedy: The Film joka julkaistiin 24. tammikuuta 2017. Albumin teemoina toimii mm. kuuluisuus, politiikka, vanhentuminen, sosiaalinen media tai ihmisluonto.
Arvostelut
Albumi sai hyvin positiivista palautetta kriitikoilta, musiikkikriitikko Anthony Fantano nimitti albumin vuoden 2017 parhaaksi albumiksi videollaan.
Public Enemies
Public Enemies on Michael Mannin ohjaama gangsterielokuva, joka sai ensi-iltansa kesällä 2009. Kertomus sijoittuu 1930-luvun alkuun ja siinä on useita todellisuuspohjaisia henkilöhahmoja, kuten FBI-agentti Melvin Purvis ja rikolliset John Dillinger, Baby Face Nelson ja Pretty Boy Floyd. Filmi perustuu Bryan Burrough’n kirjaan Public Enemies: America’s Greatest Crime Wave and the Birth of the FBI, 1933–34.
Juoni
Tarina alkaa vuonna 1933, kun John Dillinger järjestää jengiläistensä ja joidenkin muiden vankien paon vankilasta. Kun karkulaiset juhlivat vapauttaan ravintolassa, Dillinger tapaa narikassa työskentelevän puoliksi ranskalaisen, puoliksi intiaanitaustaisen kauniin naisen.
Dillinger nauttii jopa jonkinlaista kansansuosiota, kun hän ryöstää pankkeja, joita pidetään talouskurjuuden syntipukkeina, ja kieltäytyy kidnappauskeikoista. Dillingerin väki liittoutuu Frank Nittin johtamien Chicagon mafiarikollisten kanssa. Näyttävän pankkiryöstön jälkeen FBI julistaa Yhdysvaltain historian ensimmäisen ”sodan rikollisuutta vastaan”.
Tuotanto
Michael Mann halusi elokuvan näyttävän siltä, kuin se olisi kuvattu ”tässä ja nyt”. Kuvaukset pyrittiin tekemään todellisilla tapahtumapaikoilla ja lähikuvat näyttelijöiden kasvoista otettiin usein käsivaralla.
Kaksoisolento
pienoiskuva|"Kaksoisolento No. 1", maalaus [[Sebastian Bieniek, 2018.]] pienoiskuva|[[Dante Gabriel Rossetti: How They Met Themselves, vesiväri, 1864.]] Kaksoisolento tarkoittaa jotakuta erehdyttävästi muistuttavaa henkilöä, toista samannäköistä ihmistä. Se voi tarkoittaa myös henkilön kuviteltua aavemaista vastinetta, toista minää, täyskaimaa tai ihmisen kopiota.
Kaunokirjallisuudessa kaksoisolennon motiivi perustuu yleensä kahden henkilön fyysiseen samankaltaisuuteen, josta koituu yllättäviä seurauksia henkilölle ja hänen ympäristölleen. Kansanperinteessä todellisen kaksoisolennon ohella esiintyy usein näkymättömiä kaksoisolentoja, jotka viittaavat henkilön toiseen minään tai toiseen sieluun. Ne kuvaavat yleensä ihmisen sielullista järkkymistä.
Todelliset kaksoisolennot
Samannäköisiä ihmisiä on melko usein käytetty vaikutusvaltaisten henkilöiden esittämiseen. Vaikka ihmisten välillä on suuria eroavaisuuksia kasvoissa ja ruumiissa, on nykyisin niin paljon ihmisiä, että on todennäköistä, että lähes kaikille löytyisi kaikki maailman ihmiset läpikäymällä useita "kaksoisolentoja", joihin jopa heidän läheisensä voisivat heidät ainakin aluksi sekoittaa. Toisen ulkoinen muistuttaminen on kuitenkin subjektiivinen asia, ja jos tarpeeksi tarkasti tutkitaan, eroja kuitenkin löytyy.
Joskus väitetään jonkun henkilön olleen kahdessa paikassa yhtä aikaa. Tämänkaltaisia kertomuksia on toisinaan selitetty siten, että toinen henkilöistä on ollut toisen kaksoisolento.
Kaksoisolennot uskomuksissa ja kirjallisuudessa
Uskomus ihmisen tai eläimen tarkasta ja tavallisesti näkymättömästä sielullisesta vastineesta on ikivanha ja laajalle levinnyt. Menneinä aikoina uskottiin, että jos ihminen kohtaa kaksoisolentonsa, se on merkki hänen vääjäämättömästä kuolemastaan.
Ikivanhan saksalaisen kansanperinteen mukaan kaikilla elävillä olennoilla on sielullinen kaksoiskappale, joka on näkymätön, mutta muuten täysin identtinen elävän henkilön kanssa. Nämä toiset minät eroavat kummituksista (jotka ilmaantuvat vasta henkilön kuoleman jälkeen), ja usein ne kuvataan ihmisvastineensa henkisinä vastakohtina. Vuonna 1796 saksalainen kirjailija Johann Paul Richter keksi näille kaksoiskappaleille nimityksen doppelgänger.
Uskomuksen kaksoisolento on jokin olento, joka näyttäytyy ihmisen hahmossa olematta kuitenkaan tämä itse. Kaksoisolento voi olla osa ihmisen omaa henkistä olemusta, tai se voi olla erillinen henkiolento tai haltija, esimerkiksi ihmisen suojelushaltija. Suojelushaltijoista kaksoisolentoina näyttäytyivät toisinaan ainakin kreikkalaisen perinteen demoni ja suomalaisen perinteen luonto. Kaksoisolento saattoi olla myös varjosielu.
Monissa kulttuureissa on uskottu, että jokaisella ihmisellä on jonkinlainen kaksoisolento tai varjoihminen. Tämä kaksoisolento voi asua maan alla toisessa, omaamme suuresti muistuttavassa todellisuudessa, ehkä jopa pää alaspäin, tai se voi asua henkitodellisuudessa. Kaksoisolento saattaa myös olla eri ajassa kuin varsinainen henkilö, edellä tai jäljessä hänestä. Tämänkaltaisella selityksellä on joskus yritetty selittää etiäisiä, ennustamista tai kummittelua. Etiäiset johtuisivat kaksoisolennon saapumisesta jonnekin jo ennen varsinaista henkilöä, kummittelu taas johtuisi kaksoisolennon vaelluksesta elämäntiellä varsinaisen henkilön jo kuoltua. Ennustaminen on selitetty siten, että kaksoisolento on jo kokenut jotain, mikä on vielä ihmisellä edessä, ja voi kertoa tästä. Oman kaksoisolennon kohtaamisen on joskus ajateltu olevan mahdottomuus. Joskus kaksoisolennon näkemisen on arveltu ennustavan onnettomuutta.
Joissakin saippuasarjoissa on "paha kaksonen" lisäämässä jännitystä sarjaan.
KNM Garm
KNM Garm oli Norjan laivaston Draug-luokan hävittäjä. Alus osallistui huhtikuussa 1940 puolustukseen toisessa maailmansodassa Saksan hyökättyä Norjaan.
Valmistus
Alus tilattiin Hortenin laivastontelakalta, missä köli laskettiin telakkanumerolla 107. Alus laskettiin vesille 27. toukokuuta 1913 ja otettiin palvelukseen 6. heinäkuuta 1914.
Palvelus
Garm oli poistettu vanhentuneena palveluksesta, mutta se palautettiin palvelukseen 28. elokuuta 1939 sodan uhan kasvaessa. Alus liitettiin 2. meripuolustusalueen 1. hävittäjäviirikköön ja sen puolustusalueena oli Vestlandetin ja Trøndelagin rannikkoalue.
Alus etsi 15. helmikuuta 1940 Saksan laivaston tankkeria Altmarkia, joka oli piiloutunut Norjan rannikolle. Garm kuljetti 2. meripuolustusalueen komentavan amiraalin Carsten Tank-Nielsenin saksalaisalukselle ja takaisin Hjeltefjordiin. Altmarkin annettiin tarkastuksen jälkeen jatkaa matkaansa etelään.
Garm oli 26. huhtikuuta ankkuroituna sisaraluksensa Trollin viereen Bjordalin edustalla Sognevuonossa, kun alukset joutuivat viiden Saksan ilmavoimien pommikoneen hyökkäyksen kohteeksi. Alukseen osui pommi, joka räjäytti kaksi torpedoa sekä muita ampumatarvikkeita. Räjähdykset lähes katkaisivat aluksen ja sytyttivät sen tuleen. Alus upposi tunteja myöhemmin. Aluksen miehistö oli hylännyt aluksensa hyökkäyksen alettua ilmatorjunta-aseistuksen puutteen vuoksi, joten henkilötappioita aluksen tuhossa ei tullut.
Raiatea
Raiatea on saari Seurasaarten saariryhmässä, Ranskan Polynesiassa. Se on saariryhmän toiseksi suurin saari Tahitin jälkeen. Saarella on noin 12 000 asukasta, joista suurin osa on polynesialaisia. Raiatean tärkein kaupunki on Uturoa (noin 3 600 asukasta), toiseksi suurin on Avera (3 200 asukasta). Raiatea sijaitsee noin 220 km Tahitista luoteeseen, suuren laguunin rannalla. Leewardsaarilla purjeveneitä vuokraavat yritykset pitävät sitä tukikohtanaan.
Saarella on lentoasema, joka sijaitsee Uturoan lähellä.
Lähteet
-16.80389°N, -151.44361°W
Walther Buhle
thumb|Walther Buhle (1944) Walther Buhle (26. lokakuuta 1894 Heilbronn – 28. joulukuuta 1959 Stuttgart) oli saksalainen upseeri toisessa maailmansodassa. Hän oli sotilasarvoltaan kenraali. Hän on yksi niistä upseereista, jotka selvisivät hengissä heinäkuun 20. päivän salaliittoyrityksestä.
Elämä
Walther Buhle syntyi Heilbronnissa lokakuussa 1894. Hän liittyi armeijaan heinäkuussa 1913. Hän toimi jalkaväkiupseerina ensimmäisessä maailmansodassa. Toisen maailmansodan alkaessa hän oli ylentynyt jo everstin arvoon.
Operaatio Valkyrie
Walther Buhle selvisi hengissä heinäkuussa 1944 Adolf Hitleriä vastaan tehdystä salamurhayrityksestä.
Sodan jälkeen
Toisen maailmansodan jälkeen Buhle vangittiin juutalaisvainoihin nojaten, mutta vapautettiin jo kaksi vuotta myöhemmin. Hän eli Stuttgartissa sodan jälkeen ja kuoli vuonna 1959 ollessaan 65-vuotias.
Kuma
Kuma on:
Tervon kirkko
Tervon kirkko on Tervossa sijaitsevan vuonna 1922 itsenäistyneen Tervon seurakunnan kirkko. Sen on suunnitellut arkkitehti Ilmari Launis, ja se valmistui syksyllä 1925. Sisämaalaukset on tehnyt taiteilija Mauno Paananen.
Kirkon rakennusmateriaali on punatiili, joka on osittain rapattu. Se on muodoltaan lyhytsakarainen ristikirkko. Kuoriosassa on puoliympyrän muotoinen apsis. Kirkko liittyy tyylillisesti Suomen 1920-luvun historismiin, ja siinä on kansallisromantiikan piirteitä, kuten epäsymmetrisyys ja koristemaalauksia. Muita kirkossa näkyviä tyylipiirteitä ovat romaaninen tyyli, gotiikka sekä klassisen tyylin pylväitä ja pilastereita. Porraspäätyjen tiilikomerokoristelu yhdistää sen keskiaikaisiin kivikirkkoihin.
Kirkossa on Ilmari Launiksen alttarin lasimaalaus Paimenten kumarrus, krusifiksin on tehnyt Mauno Paananen (1924). Kirkon urut on rakentanut Kangasalan urkutehdas (1962), ja niissä on 15 äänikertaa.
thumb|left|Tervon kirkko, sankarihaudat 1939–1945 Jumala ompi linnamme. Monet kuljin mä vaikeat retket.
Samos (täsmennyssivu)
Samos tai Sámos  voi viitata seuraaviin:
Samus
Meditaatio
thumb|Kiinalaisnainen meditoimassa [[lootusasento|lootusasennossa]] Meditaatio on harjoitus, jossa yksilö kehittää sisäänpäin kääntyneen itsetarkkailun muodossa omaa mieltänsä, tai harjoittaa erilaisten tietoisuuden tilojen saavuttamista. Päämääränä voi olla saavuttaa jotain hyötyä, oppia tiedostamaan mielen sisältö ilman että samaistuu siihen, tai pelkkä harjoitus itsessään voi olla jo päämäärä.
Tarkoitus
Meditaatio itsessään on hyvin neutraali harjoitus ja työkalu, jota yksilö voi käyttää moniin eri tarkoituksiin.
Esimerkiksi maallisella tasolla meditaatiota voidaan tehdä mielenvirkistyksen, ilon ja rentoutumisen saavuttamiseksi. Meditaation tarkoituksena voi olla rentouttaa itsensä, vähentää kehon stressiä, selkeyttää ajatuksenjuoksua ja parantaa keskittymiskykyä sekä vapauttaa mieli sen vallanneista tunteista ja ajatuksista. Päämääränä voi olla kyetä ylläpitämään jatkuvasti tyyni ja vahvasti keskittynyt mielen tila, jolla pystyy ylläpitämään oman hyvinvointinsa ja onnellisuutensa missä tahansa elämänvaiheessa, tilanteessa tai aktiviteetissa.
Meditaatiota voidaan käyttää myös omien ajatusmallien ja tunnereaktioiden parempaan ymmärtämiseen sekä erilaisten piirteiden harjoittamiseen, kuten tietoisuustaito, empatia, sekä myötätunto.
NHL-kausi 1926–1927
NHL-kausi 1926–1927 oli National Hockey Leaguen historian 10. kausi. Sen aikana kymmenen joukkuetta pelasi kukin 44 runkosarjaottelua. Liigaan tuli mukaan kolme uutta joukkuetta, jotka olivat Chicago Black Hawks, Detroit Cougars ja New York Rangers. Toronto St. Patricks vaihtoi nimensä kesken kauden Conn Smythen ostettua seuran, ja seura nimettiin uudelleen Maple Leafsiksi 14. helmikuuta 1927.
Meditaatio
Menetelmä
Meditaatio on hyvin laaja käsite ja meditaatiomenetelmiä on useita.
Meditaatio voi olla mielen tyhjentämistä ajatuksista, mikä saavutetaan pysyttelemällä keskittyneesti nykyhetkessä jonkin toiminnan tai muun menetelmän avulla. Meditaatio yhdistää tiukan keskittymisen rentoutumiseen. Meditoija keskittyy intensiivisesti esimerkiksi johonkin kohteeseen, jonka seurauksena mieli tyhjentyy ajatuksista, stressistä ja levottomuudesta. Meditaation kohde voi olla esimerkiksi hengitys, esine, ääni, mantra, tai visualisaatio. Meditointia voidaan tehdä myös ilman keskittymistä olemalla kuitenkin yhä tietoisia, missä oma huomio on missäkin hetkessä.
NHL-kausi 1926–1927
Pudotuspelien pistepörssin voittaja oli Boston Bruinsin Harry Oliver. Hän teki 8 pudotuspeliottelussa 6 tehopistettä, joista 4 oli maaleja ja 2 maaliin johtaneita syöttöjä. Ensimmäistä kertaa jaetun ja tuolloin runkosarjassa vähiten maaleja päästäneen joukkueen maalivahdille annetun Vezina Trophyn sai Montreal Canadiensin George Hainsworth. Palkinto nimettiin Georges Vézinan mukaan ja hänen muistoaan kunnioittaen.
Runkosarjan pistepörssi
''Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit''
Meditaatio
Menetelmä
Meditaatioharjoituksen tietoinen mielen keskittyminen johtaa siihen, että mieli ei tavoittele mitään, eikä se takerru ajatuksiin ja tunteisiin, vaan antaa niiden ilmestyä ja kadota vapaasti. Meditaation seurauksena koetaan tyyneyttä ja rentoutta. Harjoituksen myötä yksilö ei pelkästään reagoi ulkoisiin ja sisäisiin ärsykkeisiin, vaan on tietoinen näiden ärsykkeiden luonteesta ja syntymisestä. Tätä kautta syntyy myös ymmärrystä siitä, millaiset mielentilat aiheuttavat vahinkoa ja millaiset hyödyttävät.
NHL-kausi 1926–1927
Pudotuspelit
Pudotuspeleihin selviytyi divisioonien kolme parasta joukkuetta. Ensimmäiseksi sijoittuneet selviytyivät suoraan toiselle kierrokselle. Kahdella ensimmäisellä kierroksella paremmuuden ratkaisivat kahden ottelun yhteismaalit. Loppuottelussa mestaruuteen vaadittiin kaksi voittoa.
Meditaatio
Menetelmä
Meditaatio voi käsittää myös erilaisia harjoituksia, jotka voivat olla rentoutumista, sisäisen energian tai elämänvoiman selkeyttämistä tai myötätunnon, rakkauden, kärsivällisyyden ja anteeksiantamisen kehittämistä.
NHL-kausi 1926–1927
Pudotuspelit
Lyhenteiden selitys: Ax = Amerikkalaisen divisioonan x. sija, Ky = Kanadalaisen divisioonan y. sija, M = maalia.
Meditaatio
Menetelmä
Yleinen meditaatioasento on kiinalainen lootusasento tai puolilootusasento, mutta meditointia voi harjoittaa myös tuolilla tai kävellessä.
NHL-kausi 1926–1927
Pudotuspelien pistepörssi
''Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit''
Meditaatio
Tasot
Aktiivisessa meditaatiossa tietoinen hengitys yhdistetään liikkeeseen ajatusten hiljentämiseksi ja hetkessä pysymiseksi. Tarkoituksena on keskittyä siihen, miten liikkeet suorittaa, miten hengittää ja miltä liike tuntuu kehossa, eikä ajatella menneitä tai tulevia. Aktiivista meditaatiota ovat esimerkiksi jooga, taiji ja qigong. Myös uiminen, hölkkä ja kävely soveltuvat aktiiviseen meditaatioon.
Perusmeditaatiossa meditoija rauhoittuu keskittyneesti ja rentoutuu esimerkiksi jonkin menetelmän avulla kuten keskittymällä hengittämiseen. Perusmeditaation tarkoituksena on syvä rentoutuminen sekä mielen vaimentaminen ja ajatusten hiljentäminen. Meditoinnin voi suorittaa esimerkiksi istuen tai maaten.